4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัทฯ ประกอบธุรกิจหลักในการพัฒนาอสังหาริมทรัพย์โดยได้เน้นโครงการคอนโดมิเนียม
ในระดับไฮเอนด์ โดยโครงการในปัจจุบันที่บริษัทฯ ดำเนินการอยู่
สามารถสรุปรายละเอียดโครงการได้ดังนี้

สรุปโครงการคอนโดมิเนียมของบริษัทฯ (ข้อมูล ณ วันที่ 31 ธันวาคม 2552)

+--------------------+-------+------+-------+-------+-------+-------+
| โครงการ            | ม     | พื้น   | ร     | ควา   | ความ  | สัด    |
|                    | ูลค่าโค | ที่ขาย | าคาขา | มคืบหน | คืบหน้า | ส่วนกา |
|                    | รงการ |      | ยเฉลี่ย | ้าในกา | การก่อ | รรับรู้ร |
|                    | (ล้า   | (ตร  |       | รขาย¹ | สร้าง² | ายได้³ |
|                    | นบาท) | .ม.) | ต่อ    |       |       |       |
|                    |       |      | ตร.ม. |       |       |       |
+--------------------+-------+------+-------+-------+-------+-------+
|                    |       |      |       | ร้อยละ |       |       |
+--------------------+-------+------+-------+-------+-------+-------+
| ฟูลเลอตัน สุขุมวิท      | 1,600 | 19   | 8     | 1     | 1     | 1     |
|                    |       | ,905 | 0,224 | 00.00 | 00.00 | 00.00 |
+--------------------+-------+------+-------+-------+-------+-------+
| วอเตอร์มาร์ค         | 3,900 | 49   | 8     | 78.26 | 1     | 77.55 |
| เจ้าพระยา           |       | ,269 | 2,658 |       | 00.00 |       |
| ริเวอร์ ทาวเวอร์ เอ   |       |      |       |       |       |       |
+--------------------+-------+------+-------+-------+-------+-------+
| แมนฮัตตัน ชิดลม       | 1,250 | 15   | 8     | 95.07 | 96.82 | 94.77 |
|                    |       | ,477 | 0,510 |       |       |       |
+--------------------+-------+------+-------+-------+-------+-------+
| วอเตอร์มาร์ค         | 1,800 | 26   | 7     | 52.27 | 99.51 | 56.02 |
| เจ้าพระยา           |       | ,433 | 5,834 |       |       |       |
| ริเวอร์ ทาวเวอร์ บี    |       |      |       |       |       |       |
+--------------------+-------+------+-------+-------+-------+-------+
| วินด์ สุขุมวิท 23       | 1,200 | 13   | 8     | 77.36 | 96.03 | 66.54 |
|                    |       | ,408 | 9,391 |       |       |       |
+--------------------+-------+------+-------+-------+-------+-------+
| วินด์ รัชโยธิน         | 1,600 | 19   | 8     | 86.04 | 96.23 | 66.00 |
|                    |       | ,988 | 2,633 |       |       |       |
+--------------------+-------+------+-------+-------+-------+-------+
| อกัสตัน สุขุมวิท 22     | 2,000 | 21   | 10    | 40.14 | 93.94 | 37.51 |
|                    |       | ,151 | 2,191 |       |       |       |
+--------------------+-------+------+-------+-------+-------+-------+
| มิคโคนอส หัวหิน       | 450   | 7    | 6     | 93.96 | 98.56 | 94.78 |
|                    |       | ,115 | 4,599 |       |       |       |
+--------------------+-------+------+-------+-------+-------+-------+
| รีเฟล็คชั่น จอมเทียน บีช | 3,300 | 40   | 8     | 37.60 | -     | 0.00  |
| พัทยา               |       | ,874 | 4,289 |       |       |       |
+--------------------+-------+------+-------+-------+-------+-------+
| มาราเกช หัวหิน       | 2,400 | 22   | 11    | 42.55 | 17.54 | 0.00  |
| เรสซิเดนเซส         |       | ,199 | 9,521 |       |       |       |
+--------------------+-------+------+-------+-------+-------+-------+
| ร๊อยซ์ ไพรเวท        | 3,000 | 26   | 13    | 25.13 | 6.78  | 0.00  |
| เรซิเดนซิซ           |       | ,033 | 1,879 |       |       |       |
+--------------------+-------+------+-------+-------+-------+-------+
| คอลเลสซิโอ          | 550   | 4    | 11    | 48.08 | -     | 0.00  |
| สาทร-พิพัฒน์          |       | ,251 | 7,569 |       |       |       |
+--------------------+-------+------+-------+-------+-------+-------+

หมายเหตุ : 1 ร้อยละของยอดพื้นที่ทำสัญญาเทียบกับพื้นที่ขายทั้งหมด

: 2 ร้อยละของมูลค่าการก่อสร้างทั้งหมด

: 3 ร้อยละของมูลค่าโครงการทั้งหมด

รายได้ที่รับรู้ไม่ตรงกับต้นทุนที่รับรู้ เนื่องจาก บริษัทฯ
รับรู้รายได้รายได้โดยคำนวณจากมูลค่าสัญญาที่สามารถรับรู้รายได้ได้
(สัญญาที่จ่ายเงินสดมากกว่าร้อยละ 20 ของมูลค่าสัญญานั้น) ตามความคืบหน้าในการก่อสร้าง
(Percentage of completion) และเนื่องจากต้นทุนแต่ละห้องชุดจะประกอบด้วย ค่าก่อสร้าง
และค่าที่ดิน ดั้งนั้นการรับรู้ต้นทุนจะต้องแบ่งออกเป็น 2 ส่วน

1. ค่าก่อสร้าง : ในการรับรู้ค่าก่อสร้าง
ฐานที่ใช้จะเป็นมูลค่าสัญญาในการคำนวณค่าก่อสร้างต่อห้องชุด
(ค่าก่อสร้าง คูณมูลค่าห้องชุดนั้นหารด้วยมูลค่าห้องชุดทั้งหมดของโครงการ)
และรับรู้ค่าก่อสร้างตามความคืบหน้าในการก่อสร้าง

2. ค่าที่ดิน : ในการรับรู้ค่าที่ดิน ฐานที่ใช้จะเป็นพื้นที่ขายในการคำนวณค่าก่อสร้างต่อห้องชุด
(ค่าที่ดิน
คูณพื้นที่ขายของห้องชุดนั้นหารด้วยพื้นที่ขายทั้งหมดของโครงการ)
และรับรู้ค่าที่ดินตามความคืบหน้าในการก่อสร้าง

ดังนั้นการรับรู้รายได้ที่ไม่ตรงกับต้นทุนที่รับรู้เพียงเล็กน้อยนั้น
เนื่องจากการรับรู้ค่าที่ดินของห้องชุดนั้นได้ใช้พื้นที่ขายเป็นฐาน

นอกจากนี้บริษัทฯ
มีนโยบายการตั้งราคาขายแตกต่างกันออกไปในแต่ละช่วงเวลาและรูปแบบของห้องชุด
โดยบริษัทฯ
ได้มีการให้ส่วนลดแก่ลูกค้าในช่วงก่อนเปิดโครงการอย่างเป็นทางการหรือเป็นการขายห้องเปล่าที่ไม่มีการตกแต่ง
(Bareshell) และในระหว่างที่โครงการกำลังดำเนินการก่อสร้างจนถึงการก่อสร้างแล้วเสร็จ
บริษัทฯ จะมีการพิจารณาทบทวนราคาขายในทุกๆ ไตรมาส
เพื่อให้สะท้อนถึงความคืบหน้าในการก่อสร้างของโครงการนั้นๆ

สำหรับบริษัท เมเจอร์ ดีเวลลอปเม้นท์ จำกัด (มหาชน)
แล้วแนวคิดในการพัฒนาโครงการแต่ละโครงการจะให้ความสำคัญต่อคุณภาพชีวิตของลูกค้าซึ่งเป็นผู้อยู่อาศัยเป็นหลัก
ทั้งในด้านของการออกแบบโครงการ การเลือกวัสดุในการก่อสร้าง ความเป็นส่วนตัว
ระบบรักษาความปลอดภัย ระบบการบริหารลูกค้าสัมพันธ์ (Customer Relationship
Management: CRM) ตลอดจนทำเลที่ตั้งโครงการที่ต้องสะดวกต่อการคมนาคม
และระบบสาธารณูปโภคส่วนกลางที่มีสิ่งอํานวยความสะดวกอย่างครบครัน อาทิเช่น สระว่ายน้ำ
ห้องฟิตเนส ห้องเซาว์น่า ห้องสมุด สนามเด็ก เล่นในร่มและกลางแจ้ง หน้าฝาจำลอง
และลานเอนกประสงค์ เป็นต้น เพื่อให้ผู้อยู่อาศัยมีสภาพแวดล้อมทางสังคมในการอยู่อาศัยที่ดี
และสอดคล้องกับวิถีการใช้ชีวิตของกลุ่มลูกค้าของบริษัทฯ

4.2 การตลาด ภาวะการแข่งขันและแนวโน้มอุตสาหกรรม

4.2.1 การตลาด

4.2.1.1 กลยุทธ์ในการแข่งขันและจุดเด่น

ความเป็นมืออาชีพของคณะทำงาน (Professional) บริษัทฯ
ให้ความสำคัญกับการบริหารงานแบบมืออาชีพด้วยทีมงานที่มีคุณภาพและมีวิสัยทัศน์
เพื่อทำให้ระบบการทำงานภายในของบริษัทฯ มีความชัดเจนโปร่งใส ร่วมกับการนำแนวคิดใหม่ๆ
มาใช้พัฒนาองค์กรอย่างสม่ำเสมอ
การคัดเลือกทีมงานมืออาชีพในด้านการออกแบบโครงสร้างงานสถาปัตยกรรม การออกแบบภายใน
และทีมควบคุมคุณภาพซึ่งล้วนเป็นบริษัทชั้นนำในธุรกิจทั้งสิ้น
จากความสำเร็จของโครงการที่ผ่านมาสามารถสร้างความน่าเชื่อถือให้กับตัวบริษัทฯ
เองและโครงการต่างๆ ที่บริษัทฯ กำลังดำเนินการพัฒนาได้เป็นอย่างดี
ซึ่งปัจจัยดังกล่าวสามารถเอื้อประโยชน์ในการโฆษณาประชาสัมพันธ์
การขายและการทำการตลาดของบริษัทฯ ได้เป็นอย่างดี

ทำเลที่ตั้งของโครงการ (Prime Location) บริษัทฯ
ให้ความสำคัญกับทำเลที่ตั้งของโครงการเป็นลำดับแรกในการพัฒนาโครงการทุกโครงการของบริษัทฯเนื่องจากทำเลที่ตั้งของโครงการถือเป็นปัจจัยหลักที่สำคัญที่สุดของธุรกิจอสังหาริมทรัพย์
โดยเฉพาะอย่างยิ่งสำหรับโครงการคอนโดมิเนียม ทำเลที่ตั้งโครงการต้องอยู่ใจกลางเมือง
ใกล้แหล่งคมนาคม เดินทางสะดวก นอกจากนี้บริษัทฯ
ยังมีนโยบายการพัฒนาโครงการตามแหล่งท่องเที่ยวที่สำคัญ ๆ และมีศักยภาพ อาทิ หัวหิน
หาดจอมเทียนพัทยา

การบริหารความสัมพันธ์ลูกค้า (Customer Relationship Management) บริษัทฯ
พัฒนาโครงการทุกโครงการโดยมีกลุ่มลูกค้าเป้าหมายที่ชัดเจน โดยเน้นที่ลูกค้าระดับบน
ซึ่งลูกค้ากลุ่มนี้จะมีกำลังซื้อสูง รสนิยมดี
รวมทั้งยังมีกำลังซื้ออย่างต่อเนื่องไม่ว่าจะสำหรับใช้เป็นที่พักอาศัย หรือเพื่อการลงทุน
และยังเป็นกลุ่มลูกค้าที่ได้รับผลกระทบน้อยที่สุดแม้ว่าเศรษฐกิจจะมีความผันผวน
จึงเป็นกลุ่มลูกค้าที่มีความมั่นคงสูงในการซื้ออสังหาริมทรัพย์ประเภทคอนโดมิเนียม นอกจากนี้
ทางบริษัทฯ ได้ให้ความสำคัญกับการสร้างความพอใจสูงสุดแก่ลูกค้า
โดยการนำระบบการบริหารความ สัมพันธ์ลูกค้าเข้ามาบริหารกลุ่มลูกค้า
มีการเก็บฐานข้อมูลที่สำคัญเพื่อประโยชน์ในการทำกิจกรรม เช่นการจัดกิจกรรมเชิงปฏิบัติการ
(Workshop) หรือการจัดสังสรรค์ภายในกลุ่มลูกค้า หรือการจัดอบรมเพื่อให้ความรู้
ให้ประสบการณ์ใหม่ๆ ที่ลูกค้าไม่เคยสัมผัสมาก่อน เป็นต้น

การส่งมอบงานได้ตรงตามระยะเวลาที่กำหนดและการนำเสนอนวัตกรรมใหม่ (On-Time
Construction Completion & Innovation) บริษัทฯ
มีนโยบายที่จะพัฒนาโครงการและส่งมอบโครงการให้กับลูกค้าได้ตามระยะเวลาที่กำหนด
เพื่อทำให้บริษัทฯ
สามารถบริหารการเงินและต้นทุนการก่อสร้างได้อย่างมีประสิทธิภาพและสามารถสร้างความพึงพอใจให้กับลูกค้าได้
รวมถึงยังมีนโยบายที่มุ่งเน้นจะพัฒนา และนำนวัตกรรมใหม่ๆ
มาใช้เพื่อมอบสิ่งที่ดีที่สุดและเหนือความคาดหมายให้กับลูกค้าอยู่ตลอดเวลา ทุกโครงการของบริษัทฯ
จึงนำแนวคิด และนวัตกรรมที่ทันสมัยมาปรับใช้ทั้งในเรื่องของการออกแบบ การเลือกใช้วัสดุก่อสร้าง
หรือการนำเทคโนโลยีต่างๆ มาใช้ อาทิเช่น ระบบผนังแยกออกจากกันในแต่ละหน่วย (Detached
Wall Concept) มาใช้เพื่อช่วยเพิ่มความเป็นส่วนตัว ลดเสียงรบกวน
รวมไปถึงช่วยในเรื่องของการระบายอากาศและรับแสงได้ดีขึ้น แนวความคิดของลิฟท์ส่วนตัว
(Private Lift) ที่ทำให้ผู้พักอาศัยสามารถเพิ่มความเป็นส่วนตัว
และความสะดวกสบายให้กับลูกค้า การนำเทคโนโลยีระบบโอโซนมาใช้กับสระว่ายน้ำในโครงการ
(Ozone Treated Swimming Pool) เพื่อช่วยดูแลในเรื่องสุขอนามัยของลูกค้า
และการนำเทคโนโลยี
ของการออกแบบระบบโครงสร้างอาคารเพื่อป้องกันความเสียหายจากการเกิดแผ่นดินไหว
(Earthquake Resistant Design) มาใช้กับโครงการที่มีความสูงมากๆ รวมทั้งนำระบบ
Through Ventilation System มาใช้ในการออกแบบอาคาร
เพื่อให้อากาศหมุนเวียนภายในห้องพักและพื้นที่ส่วนกลางได้ดีขึ้น และมีห้องซ้อมกอล์ฟ (Virtual
Golf Simulators, Putting Green) เป็นต้น

4.2.1.2 การวางภาพลักษณ์บริษัทฯ

บริษัทฯ วางภาพลักษณ์และตำแหน่งทางการตลาดของบริษัทฯ
อย่างชัดเจนโดยเน้นในภาพลักษณ์ของการเป็นบริษัทที่ดำเนินกิจการโดยกลุ่มคนรุ่นใหม่
ที่นำนวัตกรรมและความคิดสร้างสรรค์ใหม่ๆ เข้ามาผสมผสานและประยุกต์ใช้ทั้งในการบริหารงาน
และการพัฒนาโครงการในระดับไฮเอนด์ โดยการสร้างภาพลักษณ์ผ่านชื่อ ”เมเจอร์
ดีเวลลอปเม้นท์” เพื่อให้ลูกค้าจดจำ “เมเจอร์ ดีเวลลอปเม้นท์”
ว่าเป็นบริษัทผู้พัฒนาอสังหาริมทรัพย์ที่พัฒนาที่อยู่อาศัยในระดับไฮเอนด์ และมีคุณภาพสูงอย่างแท้จริง

4.2.1.3 การกำหนดราคาและช่องทางการจำหน่าย

การตั้งราคาขายของบริษัทฯ
จะคำนึงถึงภาพลักษณ์และตำแหน่งทางการตลาดของโครงการในระดับไฮเอนด์
โดยจะกำหนดราคาขายแต่ละหน่วยแตกต่างกันโดยขึ้นอยู่กับตำแหน่งที่ตั้งของห้อง
ความคุ้มค่ากับสิ่งที่ลูกค้าได้รับ ความเหมาะสมของแต่ละโครงการ
รวมไปถึงการรักษาระดับกำไรของบริษัทฯ ให้อยู่ในระดับที่เหมาะสม

บริษัทฯ มีทีมขายที่มีความเป็นมืออาชีพ มีประสิทธิภาพ
และมีความรู้ความเข้าใจในตัวสินค้าเป็นอย่างดีเพื่อรับรองลูกค้าที่เข้ามาแวะเยี่ยมชมโครงการ
นอกจากนี้สำหรับลูกค้าพิเศษ ทางบริษัทฯ จะส่งเจ้าหน้าที่ออกไปแนะนำ
และนำเสนอสินค้าให้กับลูกค้าเหล่านั้นโดยตรง
และยังมีช่องทางเว็บไซด์ที่ลูกค้าสามารถเข้าไปศึกษารายละเอียดเบื้องต้นของแต่ละโครงการได้
นอกเหนือจากทีมขายมืออาชีพแล้ว สำหรับบางโครงการที่บริษัทฯ ต้องการขยายฐานลูกค้าออกไป
ทางบริษัทฯ ยังได้ใช้บริษัทที่เป็นตัวแทนขายมืออาชีพที่มีชื่อเสียงและมีคุณภาพมาร่วมงานในการขาย
เพื่อเป็นการกระตุ้นยอดขายอีกทางหนึ่งด้วย

4.2.1.4 การตลาดและประชาสัมพันธ์

บริษัทฯ ถือเป็นหนึ่งในผู้นำในการใช้สื่อการขายและการตลาดในรูปแบบใหม่ เช่น
การสร้างห้องตัวอย่าง
(Mock up Room) เสมือนจริงเพื่อให้ลูกค้าได้สัมผัสกับลักษณะการจัดวางห้อง การเลือกใช้วัสดุ
บรรยากาศของโครงการเพื่อที่ลูกค้าจะได้ตัดสินใจซื้อได้อย่างมั่นใจและรวดเร็ว บริษัทฯ
ยังใช้สื่อในการโฆษณาประชาสัมพันธ์หลายช่องทาง
เพื่อให้ผู้บริโภคได้รับทราบข้อมูลโครงการและเป็นการสร้างตราสินค้าให้รู้จักในวงกว้างมากขึ้น
ที่สำคัญบริษัทฯ เน้นการทำการตลาดโดยตรง (Direct Marketing)
ซึ่งเป็นการทำการตลาดที่สามารถเข้าถึงกลุ่มลูกค้าระดับบนได้อย่างมีประสิทธิภาพและยังใช้งบประมาณน้อยกว่าการทำการตลาดในรูปแบบอื่น
เพื่อสามารถบริหารค่าใช้จ่ายทางการตลาดได้อย่างมีประสิทธิภาพ บริษัทฯ
จะใช้การจัดกิจกรรมโรดโชว์ รวมไปถึงการทำกิจกรรมร่วมกับสินค้าที่มีภาพลักษณ์ใกล้เคียงกัน
รวมถึงการส่งเอกสารโฆษณาโครงการ (Direct Mail) ถึงกลุ่มลูกค้าโดยตรงอีกทางหนึ่ง

5.  กลุ่มลูกค้าเป้าหมาย

โครงการอสังหาริมทรัพย์ของบริษัทฯ ในปัจจุบันเป็นโครงการคอนโดมิเนียม
ในระดับไฮเอนด์ที่มีความหรูหราในการอยู่อาศัยและมีมาตรฐานระดับสูง ดังนั้น
กลุ่มลูกค้าเป้าหมายของบริษัทฯ จึงได้แก่ กลุ่มลูกค้าทั้งชาวไทยและชาวต่างประเทศที่มีรสนิยมสูง
ในการซื้อห้องชุดในโครงการที่มีการออกแบบที่มีระดับ ทั้งภายในและภายนอก
มีการออกแบบงานระบบที่ได้มาตรฐาน ในทำเลที่อยู่ใกล้แหล่งอำนวยความสะดวก
และมีเพื่อนบ้านที่มีคุณภาพในระดับเดียวกัน
และยังรวมถึงกลุ่มนักลงทุนทั้งชาวไทยและชาวต่างประเทศที่มองหาแหล่งลงทุนของเงินออมระยะยาว
โดยการซื้อห้องชุดที่มีคุณภาพในระดับไฮเอนด์เพื่อการเช่าต่อ

4.2.2 ภาพรวมอุตสาหกรรม

4.2.2.1 ภาวะอุตสาหกรรม และแนวโน้ม

เป็นที่ทราบกันดีว่า นับตั้งแต่ไตรมาส 4 ปี 2551 นั้น เศรษฐกิจโลกก็ตกอยู่ในสภาวะชะลอตัว
จากปัจจัยหลักเกิดจากวิกฤตการเงินในประเทศสหรัฐอเมริกาแล้วลุกลาม
กลายเป็นปัญหาวิกฤตการทางการเงินของโลก โดยมีหลาย ๆ
ประเทศมีสัญญาณเริ่มติดลบเป็นครั้งแรก สำหรับภาวะเศรษฐกิจของไทยก็ไม่แตกต่างจากประเทศอื่นๆ
ที่มีตัวเลขผลิตภัณฑ์มวลรวมติดลบตั้งแต่ไตรมาส 4 ปี 2551 ต่อเนื่องไปจนถึงปี 2552
โดยเฉพาะในช่วงครึ่งปีแรก ที่มูลค่าและปริมาณการส่งออกยังคงหดตัวลง
การลงทุนทั้งภาคเอกชนและภาครัฐก็ยังไม่ฟื้น ในขณะที่การใช้จ่ายของครัวเรือนก็ยังคงชะลอตัว
ส่งผลให้ภาคการผลิตหดตัวทั้งภาคอุตสาหกรรมการขนส่ง การก่อสร้าง และภาคบริการ
ผนวกกับการขาดความเชื่อมั่นในสถานการณ์ความไม่แน่นอนทางการเมือง
ความเชื่อมั่นของผู้บริโภคที่ลดลง รวมถึงจำนวนนักท่องเที่ยวต่างชาติที่ลดลง
เป็นปัจจัยส่งผลให้การบริโภคและการลงทุนภาคเอกชนหดตัว อย่างไรก็ดีในช่วงครึ่งหลังของปี
ภาพรวมของเศรษฐกิจไทยเริ่มปรับตัวดีขึ้นอันเนื่องจากปัจจัยสนับสนุน คือ
การผลักดันการดำเนินมาตรการเพื่อฟื้นฟูเศรษฐกิจของรัฐบาลให้มีความต่อเนื่องและเกิดผลในทางปฏิบัติอย่างจริงจัง
การเร่งรัดการเบิกจ่าย การเร่งดำเนินโครงการลงทุนสำคัญของภาครัฐ
และการดำเนินโครงการภายใต้กรอบงบประมาณประจำปี 2552
และการฟื้นตัวของเศรษฐกิจโลกที่ทำให้การส่งออกเติบโตและการท่องเที่ยวเริ่มฟื้นตัว
ส่งผลให้เฉลี่ยทั้งปีนั้น เศรษฐกิจไทยมีตัวเลขผลิตภัณฑ์มวลรวมติดลบเพียงร้อยละ 2.3
ดีกว่าที่ทางภาครัฐคาดการณ์เอาไว้ โดยเฉพาะอย่างยิ่งในไตรมาส 4 ปี 2552
ที่เศรษฐกิจไทยขยายตัวถึงร้อยละ 5.8 (เทียบกับไตรมาสเดียวกันของปีก่อน)
เป็นการขยายตัวครั้งแรกจากที่หดตัวร้อยละ 7.1, 4.9 และ 2.7 ในไตรมาสแรก
สองและสามของปี 2552

การขยายตัวทางเศรษฐกิจ (GDP)

[]

ที่มา: สำนักงานคณะกรรมการพัฒนาการเศรษฐกิจและสังคมแห่งชาติ

ส่วนในปี 2553 นี้
สำนักงานคณะกรรมการเศรษฐกิจและสังคมแห่งชาติคาดว่าภาวะเศรษฐกิจโดยรวมของประเทศจะขยายตัวระหว่างร้อยละ
3.5 ถึง 4.5 โดยมีปัจจัยสนับสนุนคือ
การฟื้นตัวของเศรษฐกิจโลกที่จะส่งผลทำให้การส่งออกสินค้ามีการขยายตัว
การปรับตัวที่ดีขึ้นของการใช้จ่ายครัวเรือน จากภาวะเศรษฐกิจที่ฟื้นตัวอย่างต่อเนื่อง
ประกอบกับแนวโน้มราคาสินค้าเกษตรที่เพิ่มขึ้น
ส่งผลให้ผู้บริโภคมีความเชื่อมั่นในการจับจ่ายใช้สอยเพิ่มขึ้นในช่วงไตรมาสแรกและไตรมาสสองของปี
ขณะที่อาจมีปัจจัยเสี่ยงที่จะต้องระวัง
ไม่ว่าจะเป็นเรื่องเศรษฐกิจโลกที่ยังมีความเสี่ยงที่จะชะลอลงในครึ่งหลังของปี
โดยเฉพาะเศรษฐกิจจีนซึ่งเป็นแรงผลักดันเศรษฐกิจโลกในปี 2553
และประเทศขนาดกลางและขนาดเล็กที่มีแรงกดดันจากเสถียรภาพการคลังและการเงิน,
การแก้ไขปัญหาในเขตนิคมอุตสาหกรรมมาบตาพุด, การดำเนินโครงการลงทุนภาครัฐ
และการเร่งรัดการเบิกจ่ายงบประมาณปี 2553 โดยเฉพาะโครงสร้างพื้นฐาน
ภายใต้แผนปฏิบัติการไทยเข็มแข็ง 2555 และ ปัญหาภัยแล้ง
ที่จะส่งผลกระทบต่อภาคการเกษตรและระดับรายได้เกษตรกร เป็นต้น

อัตราเงินเฟ้อทั่วไปในปี 2552 โดยเฉลี่ยลดลงร้อยละ 0.9 จากที่เพิ่มขึ้นร้อยละ 5.5 ในปี 2551
โดยอัตราเงินเฟ้อได้ปรับตัวติดลบต่อเนื่องในช่วงสามไตรมาสแรกของปี 2552
เป็นผลจากการทรุดตัวลงของราคาสินค้าโภคภัณฑ์ในตลาดโลก
ตามสภาวะอุปสงค์ที่อ่อนแอในช่วงเศรษฐกิจถดถอย ประกอบกับผลของนโยบายเศรษฐกิจหลายด้าน
ของรัฐบาลไทย เช่น มาตรการช่วยเหลือค่าครองชีพให้แก่ประชาชนผู้มีรายได้น้อย
มาตรการบรรเทาความเดือดร้อนด้านพลังงาน และนโยบายเรียนฟรี 15 ปี
ซึ่งช่วยลดภาระค่าใช้จ่ายของผู้บริโภคในด้านสาธารณูปโภค ค่าเดินทาง ราคาน้ำมัน
และค่าเล่าเรียนรวมทั้งอุปกรณ์การเรียน แต่ในช่วงไตรมาสสุดท้ายของปี 2552
อัตราเงินเฟ้อทั่วไปก็เริ่มพลิกกลับมาเป็นบวก โดยปัจจัยมาจากแรงกดดันด้านอุปทาน
ที่ส่งผลให้ราคาสินค้าอาหารและพลังงานปรับเพิ่มขึ้น สำหรับแนวโน้มในปี 2553
คาดว่าแรงกดดันเงินเฟ้อจะเพิ่มมากยิ่งขึ้น
เนื่องจากราคาสินค้าเกษตรมีแนวโน้มที่จะปรับตัวสูงขึ้นค่อนข้างมาก
ตามภาวะผลผลิตในประเทศผู้ผลิตรายสำคัญของโลกที่ลดลง
ส่วนราคาน้ำมันดิบและราคาสินค้าโภคภัณฑ์อื่นๆ น่าจะมีแนวโน้มปรับตัวสูงขึ้นในอัตราเร่ง
หลังจากที่เศรษฐกิจโลกมีสัญญาณการฟื้นตัวได้อย่างชัดเจนมากขึ้นในปีหน้า

อัตราดอกเบี้ยเงินกู้ (MLR) โดยเฉลี่ยของธนาคารพาณิชย์ขนาดใหญ่

[]

ที่มา: ธนาคารแห่งประเทศไทย

ทางด้านอัตราดอกเบี้ยเงินกู้ในประเทศ ในช่วงปี 2552 นั้น
การขยายตัวทางเศรษฐกิจยังอยู่ในแดนลบ อัตราดอกเบี้ย MLR
ของธนาคารพาณิชย์ขนาดใหญ่ในประเทศที่โดยเฉลี่ยนั้นจึงเริ่มทยอยปรับลดลงมาตั้งแต่ต้นปี
และเริ่มชะลอการปรับลดมาในช่วงครึ่งปีหลังตามสภาวะเศรษฐกิจที่เริ่มมีสัญญาณบวก
ส่งผลอัตราดอกเบี้ยเงินกู้ลูกค้ารายใหญ่ชั้นดี (MLR)
เฉลี่ยทั้งปีของธนาคารพาณิชย์ขนาดใหญ่ในประเทศไทยมีค่าเท่ากับร้อยละ 6.30
ซึ่งเป็นการปรับลดลงเมื่อเทียบกับอัตราดอกเบี้ยเฉลี่ยฯ ในปี 2551

ดัชนีราคาวัสดุก่อสร้างหลัก

[]

ที่มา: สำนักดัชนีเศรษฐกิจการค้า

จากภาวะเศรษฐกิจที่ชะลอตัวในปี 2552 ส่งผลให้ธุรกิจการก่อสร้างชะลอตัวลง
มีผลให้ดัชนีราคาวัสดุก่อสร้างปรับตัวลดลง ในทุกกลุ่มผลิตภัณฑ์
โดยเฉพาะเหล็กและผลิตภัณฑ์จากเหล็ก
แต่อย่างไรก็ดีจากสภาวะเศรษฐกิจที่เริ่มฟื้นตัวดีขึ้นในช่วงไตรมาส 4
เป็นผลให้ราคาวัสดุก่อสร้างเริ่มมีการทยอยปรับเพิ่มในช่วงปลายปีที่ผ่านมา
และมีแนวโน้มต่อเนื่องถึงปี 2553 รวมถึงปัจจัยสำคัญอื่นๆ นอกเหนือจากการฟื้นตัวทางเศรษฐกิจ
ไม่ว่าจะเป็น การก่อสร้างโครงการรถไฟฟ้า
การที่รัฐบาลมีแผนกระตุ้นเศรษฐกิจผ่านทางโครงการปฏิบัติการไทยเข้มแข็ง 2555
ที่จะใช้จ่ายเกี่ยวกับการก่อสร้างภาครัฐ เช่น งานชลประทาน งานบำรุง รักษาและการก่อสร้างทาง
เป็นต้น เป็นผลให้เชื่อว่าในปี 2553
นี้ราคาวัสดุก่อสร้างมีทิศทางขาขึ้นและยังคงมีความผันผวนผวนตลอดทั้งปี

ภาวะตลาดอาคารชุดพักอาศัย

สำหรับปี 2552 นับเป็นปีของผู้ประกอบการรายใหญ่ที่มีความพร้อมทางด้านการเงิน
และมีภาพลักษณ์ที่ดีในสายตาของผู้บริโภค
ซึ่งในปีที่ผ่านมาต่างล้วนประสบความสำเร็จทางด้านยอดขายสำหรับการเปิดตัวโครงการใหม่
โดยเฉพาะผู้ประกอบการที่จดทะเบียนในตลาดหลักทรัพย์ซึ่งสามารถครองส่วนแบ่งการตลาดได้เป็นส่วนมากสำหรับการเปิดตัวโครงการ
แต่หากพิจารณาในแต่ละช่วงเวลาจะพบว่าภาพรวมในช่วงครึ่งปีแรกของปี 2552
ภาวะตลาดค่อนข้างซบเซาซึ่งต่อเนื่องมาจากปลายปี 2551
โดยมีการเปิดตัวอาคารชุดพักอาศัยลดลงประมาณ 60% เมื่อเทียบกับช่วงเดียวกันของปีก่อน
ผู้ประกอบการส่วนใหญ่ต่างเร่งระบายสินค้าที่มีอยู่ในมือเพื่อเตรียมรับกับสภาวะวิกฤติ

      ผลกระทบที่หลายฝ่ายมีความกังวล เช่น ราคาอสังหาริมทรัพย์ที่ลดลงอย่างมีนัยสำคัญ
ปัญหาอาคารสร้างค้างที่อาจเกิดขึ้นเช่นในอดีต หนี้ที่ไม่ก่อให้เกิดรายได้กับสถาบันการเงิน (NPL)
และปัญหาการว่างงานนั้น มิได้มีความรุนแรงตามที่หลายฝ่ายคาดการณ์ไว้
ผนวกกับเสถียรภาพทางด้านการเมืองที่มีแนวโน้มดีขึ้น
มาตรการกระตุ้นเศรษฐกิจที่รัฐบาลออกมาเป็นระยะ
ได้เป็นปัจจัยสำคัญที่ช่วยผลักดันให้ดัชนีความเชื่อมั่นของผู้บริโภคปรับตัวดีขึ้น ในช่วงปลายปี 2552
จึงมีการเปิดตัวอาคารชุดพักอาศัยจำนวนมาก และแม้ว่าเกิดวิกฤตการณ์ดูไบเวิลด์ในรอบปีที่ผ่านมา
แต่ก็ไม่ได้ส่งผลกระทบอย่างใดต่อภาคอสังหาริมทรัพย์ที่ขับเคลื่อนโดยตรงจากความต้องการภายในประเทศ
ในทางตรงกันข้ามกลับมีการโอนอสังหาริมทรัพย์จำนวนมากเพื่อรับสิทธิประโยชน์ทางด้านภาษี
(มาตรการหักลดหย่อนภาษี 3 แสนบาท) ซึ่งสิ้นสุดลงในปลายปีที่ผ่านมา

ด้านการเปิดตัวและจดทะเบียนอาคารชุดพักอาศัยในกรุงเทพและปริมณฑล จาก
ศูนย์ข้อมูลอสังหาริมทรัพย์ ธนาคารอาคารสงเคราะห์ พบว่า ในปี 2552
มีการเปิดตัวอาคารชุดพักอาศัยประมาณ 25,000 หน่วย ซึ่งลดลง 24%
ส่วนใหญ่ยังคงเป็นการเปิดตัวโครงการตามแนวรถไฟฟ้าทั้งสายปัจจุบันและอนาคต (คิดเป็นประมาณ
80% ของจำนวนโครงการที่มีการเปิดตัวทั้งหมด) โดยทำเลที่มีการพัฒนาอาคารชุดพักอาศัยมากที่สุด
ได้แก่ ถนนสุขุมวิท พหลโยธิน ลาดพร้าว รัชดา-พระราม 9 โดยประมาณ 64%
เป็นอาคารชุดพักอาศัยระดับกลางที่มีราคาขายรวม 1-3 ล้านบาทต่อหน่วย
สำหรับการจดทะเบียนอาคารชุดพักอาศัยในกรุงเทพและปริมณฑลปี 2552
คาดการณ์ว่าจะมีการจดทะเบียนทั้งสิ้นประมาณ 27,000 หน่วย ซึ่งใกล้เคียงกับปี 2551
โดยประมาณ 67% เป็นอาคารชุดพักอาศัยระดับกลาง

สำหรับแนวโน้มปี 2553 เมื่อพิจารณาจากปัจจัยต่างๆ เช่น มาตรการส่งเสริมการลงทุนของ BOI
ซึ่งเป็นตัวผลักดันตลาดอาคารชุดพักอาศัยระดับล่าง
ราคาน้ำมันและกระแสความนิยมอาคารชุดพักอาศัยที่เกาะตามแนวรถไฟฟ้า
ทั้งสายปัจจุบันและอนาคตซึ่งเป็นตัวผลักดันอาคารชุดพักอาศัยระดับกลาง
ประกอบกับการชะลอการเปิดตัวโครงการเพื่อรอดูสถานการณ์ของผู้ประกอบการในช่วงปีก่อนหน้านี้
น่าจะเป็นปัจจัยที่ทำให้มีการเปิดตัวอาคารชุดพักอาศัยเป็นจำนวนมากตลอดปี 2553
หากไม่มีเหตุการณ์พลิกผันทางด้านเศรษฐกิจและการเมืองเกินกว่าที่คาดการณ์ไว้

สำหรับอาคารชุด พักอาศัยระดับบนน่าจะอยู่ในภาวะทรงตัว
คาดการณ์ว่าจำนวนหน่วยของอาคารชุดพักอาศัยเปิดตัวใหม่ในปี 2553 อาจใกล้เคียงกับปี 2550
ซึ่งมีจำนวนประมาณ 50,000-60,000 หน่วย
โดยผู้ประกอบการส่วนใหญ่ยังคงมุ่งเน้นการพัฒนาโครงการเพื่อรองรับความต้องการที่อยู่อาศัยที่เป็นเรียลดีมานด์
ด้านการจดทะเบียนอาคารชุดพักอาศัยในปี 2553 นั้น
จะมีโครงการที่ก่อสร้างแล้วเสร็จและจดทะเบียนประมาณ 40,000 หน่วย
โดยส่วนใหญ่จะเป็นอาคารชุดพักอาศัยที่เปิดตัวในปี 2550-2551 ในย่านสุขุมวิท รัชดา-พระราม 9
พหลโยธิน และลาดพร้าว ปี 2553 จึงนับเป็นอีกปีหนึ่ง
ที่ผู้ประกอบการจะต้องระมัดระวังทั้งทางด้านการแข่งขัน ต้นทุนการก่อสร้างที่มีแนวโน้มสูงขึ้น
เหตุการณ์ทางด้านเศรษฐกิจและการเมืองซึ่งยังคงเป็นปัจจัยเสี่ยงอยู่

4.3 การจัดหาผลิตภัณฑ์และบริการ

4.3.1 การจัดหาให้ได้มาซึ่งผลิตภัณฑ์เพื่อจำหน่าย

การจัดซื้อที่ดิน

ในการจัดหาที่ดินเพื่อนํามาพัฒนาโครงการอสังหาริมทรัพย์นั้น บริษัทฯ จะพิจารณาจากความเหมาะสม
และศักยภาพของทําเลที่ตั้งในการนํามาพัฒนาโครงการเป็นสําคัญ
เมื่อได้รายละเอียดของที่ดินเบื้องต้น บริษัทฯ
ก็จะทําการกําหนดรูปแบบโครงการให้เหมาะสมกับทําเลที่ตั้ง
ศึกษาความเป็นไปได้เบื้องต้นพร้อมทั้งตรวจสอบข้อกฎหมายต่างๆ ที่เกี่ยวข้อง แล้วบริษัทฯ
ก็จะกําหนดราคาซื้อและทําการเจรจาเพื่อซื้อที่ดินต่อไป โดยนโยบายการซื้อที่ดินของบริษัทฯ
จะเป็นการซื้อแล้วพัฒนาทันที โดยคำนึงถึงความต่อเนื่องในการพัฒนาโครงการในทุกๆ รอบ
ของการพัฒนาโครงการ 2-3ปีของบริษัทฯ ทั้งนี้บริษัทฯ จะไม่ทําการซื้อที่ดินเก็บไว้รอ
เนื่องจากไม่ต้องการแบกรับต้นทุนการถือครองที่ดินโดยไม่จําเป็น
และหากมีการซื้อที่ดินจากบุคคลหรือบริษัทที่อาจมีความขัดแย้ง บริษัทฯ
จะปฏิบัติตามนโยบายการทํารายการระหว่างกัน

การจัดหาที่ปรึกษาควบคุมงานก่อสร้าง (Construction Management Consultant)

การคัดเลือกบริษัทที่ปรึกษาควบคุมงานก่อสร้าง บริษัทฯ จะพิจารณาจาก ชื่อเสียง ผลงาน
ประสบการณ์
และความพร้อมของทีมงานของบริษัทที่ปรึกษาควบคุมงานก่อสร้างเป็นหลักโดยเป็นผู้ทำหน้าที่รับผิดชอบในการให้คำปรึกษา
จัดทำรายงาน รวมทั้งตรวจสอบคุณภาพ ความถูกต้องในรายละเอียดเทคนิค ขั้นตอน วิธีการทำงาน
การติดตั้งและทดสอบงานทุกประเภท ในระหว่างการก่อสร้างจนแล้วเสร็จ โดยในปัจจุบัน บริษัทฯ
ได้ใช้บริการบริษัทที่ปรึกษาควบคุมงานก่อสร้างแตกต่างกันในแต่ละโครงการของบริษัทฯ
ซึ่งแสดงให้เห็นว่าบริษัทฯ
ไม่ได้มีการใช้บริษัทที่ปรึกษาควบคุมงานก่อสร้างรายใดรายหนึ่งเพียงรายเดียว

การจัดหาผู้ให้บริการ/รับจ้าง และผู้รับเหมาก่อสร้าง

ในการคัดเลือกผู้รับเหมาก่อสร้าง บริษัทฯ มีกระบวนการในการคัดเลือกดังนี้

-   การคัดเลือกคุณสมบัติ (Pre-qualification) ของผู้รับเหมา
    โดยที่ปรึกษาควบคุมงานก่อสร้างจะรวบรวมรายชื่อที่ผ่านเข้าร่วมการประกวดราคา
    นำเสนอต่อบริษัทฯ ในการคัดเลือก โดยจะพิจารณาจาก

-   กำหนดวิธีการคัดเลือกโดยพิจารณาจากมูลค่างาน แบ่งเป็น 2 วิธีคือ

    -   การเทียบราคา (Competitive Bid) จะใช้ในกรณีที่มูลค่าของงานไม่สูงมาก
        หรือต้องการให้การคัดเลือกเป็นไปอย่างรวดเร็ว
        การเทียบราคาจะจัดทำสำหรับผู้ให้บริการ/รับจ้าง หรือผู้รับเหมาตั้งแต่ 3 รายขึ้นไป

    -   การประกวดราคา (Sealed Bid) จะใช้ในกรณีที่สินค้าหรืองานมีมูลค่าสูง
        และการคัดเลือกจำเป็นต้องทำด้วยความละเอียดรอบคอบ จะจัดทำสำหรับผู้รับเหมาตั้งแต่
        5 รายขึ้นไป

-   การออกเอกสารจัดซื้อ (Purchase Order) หรือหนังสือยืนยันการว่าจ้าง (Letter of
    Intent) หรือหนังสือสัญญา (Contract Document)
    หลังจากที่บริษัทฯได้สรุปผลการคัดเลือกผู้ให้บริการ/รับจ้างหรือผู้รับเหมา
    สำหรับสินค้าหรือบริการที่ต้องการแล้ว
    ในกรณีการเทียบราคาที่มูลค่าของงานไม่สูงมากจะต้องมีการจัดทำเอกสารจัดซื้อ (Purchase
    Order) และในกรณีการประกวดราคาของงานที่มีมูลค่าสูง
    จะมีการจัดทำเอกสารหนังสือยืนยันการว่าจ้าง (Letter of Intent) และหนังสือสัญญา
    (Contract Document) เพื่อแจ้งให้ ผู้ให้บริการ/รับจ้าง หรือผู้รับเหมาก่อสร้าง
    รายนั้นรับทราบถึงการยืนยันการจัดซื้อจัดจ้าง

การจัดหาวัสดุ อุปกรณ์

ในการจัดหาวัสดุก่อสร้างที่ใช้ในการก่อสร้างโครงการนั้นสามารถแบ่งออกเป็น 2 ส่วน
ได้แก่วัสดุก่อสร้างหลัก และวัสดุก่อสร้างที่บริษัทฯ เป็นผู้จัดหาเอง
ทั้งนี้ในส่วนของวัสดุก่อสร้างหลักเช่น อิฐ หิน ปูน ทราย และเหล็ก เป็นต้น
บริษัทผู้รับเหมาก่อสร้างจะเป็นผู้รับผิดชอบในการจัดซื้อวัสดุก่อสร้างหลักเหล่านั้นโดยคำนวณรวมเป็นส่วนหนึ่งในราคาค่าจ้างก่อสร้าง
ในส่วนของวัสดุก่อสร้างที่บริษัทฯเป็นผู้จัดหาเอง ได้แก่
วัสดุก่อสร้างบางประเภทที่สามารถนับจำนวนได้แน่นอนและมีราคาต่อหน่วยค่อนข้างสูง และวัสดุ
อุปกรณ์ในส่วนที่ไม่ได้รวมอยู่ในงานของผู้ให้บริการรับจ้าง และผู้รับเหมาก่อสร้าง เช่น ลิฟท์ สุขภัณฑ์
เครื่องปั่นไฟ เป็นต้น

4.3.2 ขั้นตอนและระยะเวลาในการก่อสร้าง

การพัฒนาโครงการต่างๆของบริษัทฯ จะมีระยะเวลาในการดำเนินการที่แตกต่างกันไป
โดยจะขึ้นอยู่กับขนาดและรูปแบบของแต่ละโครงการ ซึ่งจะมีขั้นตอนและระยะเวลาโดยประมาณดังนี้

[]

4.3.3 ผลกระทบต่อสิ่งแวดล้อม

การก่อสร้างอาคารและการก่อสร้างสาธารณูปโภคต่างๆ ของบริษัทฯ
ทุกโครงการจะอยู่ภายใต้การควบคุมของประกาศกระทรวงทรัพยากรธรรมชาติ และสิ่งแวดล้อม
เรื่อง กำหนด หลักเกณฑ์ วิธีการ ระเบียบปฏิบัติ
และแนวทางในการจัดทำรายงานการวิเคราะห์ผลกระทบสิ่งแวดล้อม โดยโครงการอาคารชุด
ที่มีการสร้างอาคารสูงตั้งแต่ 23 เมตร หรือ 80 หน่วย ขึ้นไป
จะต้องมีการจัดทำรายงานการวิเคราะห์ผลกระทบสิ่งแวดล้อมเพื่อเสนอในขั้นตอนของการขออนุญาตก่อสร้างอาคารตามกฎหมาย

นอกจากนี้ บริษัทฯ ได้มีมาตรการการป้องกันมลภาวะที่จะมีผลกระทบต่อสิ่งแวดล้อม
ทั้งในระหว่างการก่อสร้างและหลังการก่อสร้าง เช่น มีผ้าใบคลุมอาคารในระหว่างที่ก่อสร้าง
เพื่อป้องกันเศษวัสดุก่อสร้างหล่นมาทำอันตรายแก่ผู้สัญจรไปมา และ เมื่อก่อสร้างเสร็จแล้ว
ในอาคารนั้นๆ จะมีระบบบำบัดน้ำเสียส่วนกลาง ซึ่งมาตรการต่างๆ
ที่เกี่ยวกับสิ่งแวดล้อมนั้นเป็นสิ่งที่บริษัทฯ
ให้ความสำคัญและจัดให้ทุกโครงการมีการปฏิบัติตามมาตรฐานที่กำหนดอย่างเคร่งครัด
โดยที่ผ่านมาบริษัทฯ ไม่มีประเด็นเรื่องผลกระทบต่อสิ่งแวดล้อม
และไม่มีค่าใช้จ่ายเพิ่มเติมในการป้องกันผลกระทบต่อสิ่งแวดล้อมแต่อย่างใด
ยกเว้นค่าใช้จ่ายในการจัดทำรายงานการวิเคราะห์ผลกระทบสิ่งแวดล้อมเพื่อประกอบการขออนุญาตก่อสร้างอาคารตามกฎหมาย

4.4 งานที่ขายแล้วและยังไม่ได้ส่งมอบ ณ วันที่ 31 ธันวาคม 2552

  ------------------------------------------------------------------------
  โครงการ                             งานที่ยังไม่ได้ส่งมอบ   
  ----------------------------------- ----------------- ------------------
                                      จำนวนหน่วย (ยูนิต)   มูลค่าตามสัญญา (บาท)

  โครงการฟูลเลอตัน สุขุมวิท                0                 0

  โครงการวอเตอร์มาร์ค เจ้าพระยาริเวอร์     47                726,238,410
  ทาวเวอร์เอ                                             

  โครงการแมนฮัตตัน ชิดลม                 1                 7,276,465

  โครงการวอเตอร์มาร์ค เจ้าพระยาริเวอร์     27                217,204,534
  ทาวเวอร์ บี                                             

  โครงการวินด์ สุขุมวิท 23 (ซอยประสานมิตร)  101               566,385,630

  โครงการวินด์ รัชโยธิน                   325               1,421,123,442

  โครงการอกัสตัน สุขุมวิท 22               118               867,705,552

  โครงการมิคโคนอส หัวหิน                 2                 8,783,000

  โครงการรีเฟล็คชั่น จอมเทียนบีช พัทยา       107               1,299,035,962

  โครงการมาราเกช หัวหิน เรสซิเดนเซส      141               1,128,967,012

  โครงการร๊อยซ์ ไพรเวท เรซิเดนซิซ         40                861,754,961

  รวมทั้งหมด                            909               7,104,474,968
  ------------------------------------------------------------------------

4.5 ข้อจำกัดการประกอบธุรกิจ

-ไม่มี-